Dovilė Zelčiūtė

Dovilė Zelčiūtė (g. 1959 m. balandžio 30 d. Kaune) – lietuvių poetė, dramaturgė, eseistė, žurnalistė.

 Biografija 

Gimė aktorių šeimoje, Kaune. Baigė lietuvių kalbos ir literatūros studijas Vilniaus universiteto Kauno humanitariniame fakultete. Pirmieji eilėraščiai išspausdinti žurnale „Nemunas“, kai D. Zelčiūtei buvo septyniolika metų. Iki dabar išleido daugiau nei dešimt poezijos rinktinių. Kūrybą publikuoja „Šiaurės Atėnuose“, „Literatūroje ir mene“ ir kt.

Dirbo mokytoja, redaktore, Kauno televizijoje vedė kultūrinio pobūdžio laidas. Kauno menininkų namuose organizavo fotografijos parodas, rengė susitikimus, diskusijas su menininkais. Rašo apie teatrą ir fotografiją.

Sudarė knygą „Jurga. Atsiminimai, pokalbiai, laiškai“, skirtą Jurgos Ivanauskaitės atminimo įprasminimui.

Nuo 1998 m. – Lietuvos rašytojų sąjungos narė.

 Nuorodos 

 Apie Dovilę Zelčiūtę
 Interviu su Dovile Zelčiūte 
 Liepsnojantis ėjimas drauge

Kategorija:Lietuvos poetai
Kategorija:Lietuvos rašytojai